**01.03.2024 (1).**

**E-pasta nosaukums**

Par pārrobežu e-recepšu datu apmaiņa starp Eiropas Savienības (ES) dalībvalstīm (Aptiekām)

**E-pasta teksts**

Nacionālais veselības dienests (NVD) informē, ka no šī gada 4. marta tiek uzsākta pārrobežu e-recepšu datu apmaiņa starp Eiropas Savienības (ES) dalībvalstīm. No šī gada 4. marta Latvija pārrobežu e-recepšu datu apmaiņu uzsāks ar Igauniju (Latvijas iedzīvotājam izrakstītās receptes datus varēs izsaukt un atprečot recepti), Spāniju, Poliju. Tas nozīmē, ka no šīm dalībvalstīm iedzīvotājs varēs Latvijas aptiekā atprečot elektroniski izrakstīto recepti un saņemt medikamentu atbilstoši Latvijas likumdošanā noteiktajām prasībām.

Lai minēto dalībvalstu iedzīvotājs Latvijas aptiekā varētu saņemt savā mītnes valstī elektroniski izrakstīto recepšu medikamentu, farmaceitam būs jāveic šādas darbības:

1. Jālūdz iedzīvotājam uzrādīt personas apliecinošu dokumentu.
2. Jāielogojas E-veselības sistēmā un kreisajā pusē jāklikšķina uz sadaļu "Ārzemnieku receptes".
3. Tālāk rīkojās pēc pielikumā pievienotās instrukcijas.

Atgādinām, ka šī ir pārrobežu elektronisko recepšu datu apmaiņa un Jums nav jāizdrukā pdf formātā pieejamā recepte (tā nav juridisko spēku recepte, šī izdruka paredzēta pacientam, lai viņš izlasītu savā mītnes valsts valodā lietošanas norādījumus), lai uzglabātu tās. Veselības inspekcija recepšu atprečošanu kontrolēs ar izstrādāto pārskatu funkcionalitāti.

Plānots, ka marta vidū tiks uzsākta pārrobežu recepšu datu apmaiņa arī ar Lietuvu, Čehiju, Portugāli, Igauniju (Latvija izsauks Igaunijas iedzīvotāja recepšu datus un atprečos recepti).

Vairāk informācijas un informatīvie materiāli ir pieejami NVD tīmekļvietnes [www.vmnvd.gov.lv](http://www.vmnvd.gov.lv) sadaļā "Profesionāļiem" - "E-veselība" - "[Pārrobežu E-veselības pakalpojumi](https://www.vmnvd.gov.lv/lv/parrobezu-e-veselibas-pakalpojumi)".

